**MEDICINSKI FAKULTET OSIJEK**

**DOKTORSKI STUDIJ BIOMEDICINA I ZDRAVSTVO**

 **UPUTE ZA PRIJAVU NA NATJEČAJ**

Upis studenata na Doktorski studij Biomedicina i zdravstvo obavljat će se na temelju razredbenog postupka, bez obveze polaganja razredbenog ispita. Raspisivanje natječaja za upis u studij, razredbeni postupak i upis studenata u studij provest će se sukladno Statutu Sveučilišta Josipa Jurja Strossmayera, Statuta Medicinskog fakulteta Osijek, Pravilnika o poslijediplomskim studijima na Sveučilištu Josipa Jurja Strossmayera i Pravila za izvedbu poslijediplomskog doktorskog studija Biomedicina i zdravstvo.

Pristupnik stječe pravo upisa prema postignutim bodovima u razredbenom postupku. Pristupnici Doktorskog studija koji ispunjavaju uvjete upisa bit će izabrani u razredbenom postupku na temelju sljedećih kriterija: uspjeha na diplomskom studiju, demonstriranja rezultata i motivacije za znanstvenoistraživački rad te dodatnih bodova za medicinsku specijalizaciju i stručni magistarski rad. Svaki od tih kriterija bit će bodovno vrednovan na temelju elemenata prikazanih u Tablici 1.

U svrhu prijave na natječaj pristupnici trebaju (osim tražene osobne dokumentacije) popuniti i predati sljedeća dva obrasca:

1. Prijavu za upis (obrazac PDDS-01)

2. Obrazac za bodovanje (obrazac PDDS-02)

Propisani obrasci za prijavu na natječaj mogu se preuzeti sa stranice <https://www.mefos.unios.hr/index.php/hr/>. Pri podnošenju prijave obrascima je potrebno priložiti sljedeću dokumentaciju:

1. diplomu (original) ili ovjerenu presliku diplome kod javnog bilježnika ili uvjerenje o završenom studiju
2. potvrdnicu o prosjeku ocjena
3. izjavu o preuzimanju obveze studijskog savjetnika (obrazac PDDS-03)
4. ispravu o položenom stupnju engleskog jezika (*intermediate level tj III. i/ili IV. stupanj i/ili diploma Cambridge Certificate I. stupanj*) ili pisanu izjavu da će pristupiti provjeri koju organizira Odbor za poslijediplomske studije
5. potvrdnicu/ispravu o položenom tečaju koju izdaje ovlašteni organizator takvih tečaja (CARNet ili drugi odgovarajući) ili pisanu izjavu da će pristupiti provjeri koju organizira Odbor za poslijediplomske studije
6. domovnicu ili dokaz o državljanstvu (isključivo original)
7. životopis (na propisanom obrascu koji se može preuzeti kao privitak Natječaju)
8. odluku ustanove o plaćanju troškova studija (ukoliko  pravne osobe plaćaju troškove studija – obavezno navesti OIB tvrtke)
9. osobno potpisanu pisanu izjavu (ukoliko pristupnici sami plaćaju troškove studija) ili pisanu izjavu institucije (ako institucija plaća troškove školarine, OIB institucije)
10. za pristupnike koji su u sustavu znanosti – znanstvene novake ili ostale zaposlenike Sveučilišta J.J. Strossmayera u Osijeku - asistente potrebno je priložiti ugovor o radu s visokim učilištem
11. dodatna dokumentacija za pristupnike koji imaju prosjek manji od 3,51:
	* preporuke najmanje dvije osobe u znanstvenonastavnom ili znanstvenom zvanju, od kojih jedna mora biti obavezno studijski savjetnik i/ili mentor doktorata, na propisanom obrascu
	* dokaz o indesiranosti časopisa u kojem je objavljen cjeloviti izvorni znanstveni rad te razvrstanosti u prvu (Q1) ili drugu (Q2) kvartilu predmetne kategorije prema izvješću o citiranosti JCR (Journal Citation Report) ili SJR (SCImago Journal Rank indicator) u godini objave znanstvenog rada ili prema najnovijem izvješću objavljenom do dana prijave na natječaj– Priložiti potvrdu Knjižnice Medicinskog fakulteta Sveučilišta u Osijeku o broju objavljenih znanstvenih radova u zadnjih 5 godina te kvartili časopisa u kojima su radovi objavljeni

Ukoliko nemaju tražene isprave pod točkom 4. i 5., svi pristupnici koji se upisuju moraju zadovoljiti na provjeri znanja koja se sastoji od pronalaženja i razumijevanja stručnog teksta ili znanstvenog članka na internetu, čitanju i pisanju na engleskom jeziku, uz korištenje programa Internet Explorer ili Netscape te pisanja i komunikacije pomoću programa MS Word i elektroničke pošte. Provjeru znanja organizirat će Medicinski fakultet Osijek u svojim prostorijama u terminu o kojemu će pristupnici biti obavješteni naknadno.

Bodovna vrijednost kriterija pri odabiru polaznika prikazana je u Tablici 1. Pristupnici su dužni na temelju iskazanih bodovnih vrijednosti u Tablici 1. u odgovarajuće rubrike Obrasca za bodovanje upisati svoje pripadajuće bodove. Na temelju dobivenih vrijednosti napravit će se rang lista pristupnika.

Tablica 1.

|  |  |
| --- | --- |
| **ELEMENTI ZA IZBOR PRISTUPNIKA**  | **BODOVI**  |
| A) USPJEH U DIPLOMSKOM STUDIJU  |
| 1.  | Prosječna ocjena na prijediplomskom i diplomskom studiju (bez diplomskog ispita) zaokružena na jednu decimalu x 4x 1\* za sveučilišne studije čijim završetkom je stečeno 300 ECTS x 1,2\*\* za sveučilišne studij/studije čijim završetkom je stečeno 360 ECTS  | 14 – 20 bodova\* 16,8 – 24 bodova\*\*  |
| 2.  | Izrazito uspješni studenti diplomskog studija \*\*\*  | 5 bodova |
| 3.  | Nagrada Rektora Sveučilišta Josipa Jurja Strossmayera u Osijeku ili nagrada Rektora nekog drugog sveučilišta u zemlji  | 5 bodova |
| B) DEMONSTRIRANJE REZULTATA I MOTIVACIJE ZA ZNANSTVENOISTRAŽIVAČKI RAD **U RAZDOBLJU OD 5 GODINA KOJE PRETHODI PRIJAVI NA NATJEČAJ** |
| 1.  | Prvi autor na znanstvenom radu (Pojam znanstvenog rada definiran je odredbama članka 3. stavak 2. Pravilnika o izborima u znanstvena zvanja („Narodne novine“ 28/2017)). \*\*\*\* | Q1=16 bodova po radu Q2=12 bodova po raduQ3=8 bodova po raduQ4=4 bodova po radu  |
| 2. | Drugi i ostali koautori na znanstvenom radu (Pojam znanstvenog rada definiran je odredbama članka 3. stavak 2. Pravilnika o izborima u znanstvena zvanja („Narodne novine“ 28/2017)). \*\*\*\* | Q1=8 bodova po raduQ2=6 bodova po raduQ3=4 bodova po raduQ4=2 bodova po radu  |
| 4.  | Usmena prezentacija na međunarodnom znanstvenom skupu (priložiti program skupa) | 2 boda po prezentaciji |
| 5. | Usmena prezentacija na domaćem **znanstvenom** (ne stručnom) skupu (s ili bez međunarodnog sudjelovanja).  | 1 bod po prezentaciji |
| 6.  | Poster na međunarodnom znanstvenom skupu  | 1 bod po posteru |
| 7. | Poster na domaćem znanstvenom skupu (s ili bez međunarodnog sudjelovanja) | 0,5 bod po posteru |
| 8.  | Prethodno sudjelovanje u znanstvenoistraživačkom radu na znanstvenom projektu u zemlji i/ili inozemstvu u trajanju od najmanje 1 mjeseca \*\*\*\*\*\* | 3 boda  |
| 9.  | Izrađen i obranjen znanstveni magistarski rad  | 5 bodova  |
| 10. | Intervju kandidata i ocjena njegovog projektnog prijedloga (tj. prijedloga doktorskog istraživanja) | 0 – 15 bodova |
| C. DODATNI BODOVI  |
| 1.  | Završena medicinska specijalizacija  | 10 bodova  |
| 2.  | Izrađen i obranjen stručni magistarski rad  | 1 bod |

\*Prosječna ocjena npr. od 3, 5 do 5,0 x 4 x 1= 14 do 20 bodova.

\*\*Prosječna ocjena npr. od 3, 5 do 5,0 x 4 x 1,2 = 16,8 do 24 bodova.

\*\*\*Pojam izrazito uspješnog studenta definiran je odredbama Statuta Sveučiliša Josipa Jurja Strossmayera u Osijeku.

\*\*\*\* časopis razvrstan u prvu (Q1), drugu (Q2), treću (Q3) ili četvrtu (Q4) kvartilu predmetne kategorije prema izvješću o citiranosti JCR (Journal Citation Report) ili SJR (SCImago Journal Rank indicator) u godini objave znanstvenog rada ili prema najnovijem izvješću objavljenom do dana prijave na natječaj – dokazuje se potvrdom Knjižnice

\*\*\*\*\* Dokazuje se pisanom potvrdom voditelja znanstvenog projekta.

**NAPOMENA: Sve privitke potrebno je označiti ( npr. A1, A1.1, A1.2; B1.1, B2.1. itd) i kao takve ih upisati u tablicu koja je privitak Natječaju i može se preuzeti sa stranice** [www.mefos.hr](http://www.mefos.hr)

**BEZ PRETHODNO NAVEDENIH PRIVITAKA i OSTALIH DOKAZA TRAŽENIH ELEMENATA BODOVI SE NEĆE PRIZNAVATI**

Odbor za poslijediplomske studije na temelju utvrđenih kriterija u Članku 6. Pravila za izvedbu Poslijediplomskog doktorskog studija i Tablici 1. utvrđuje listu izabranih pristupnika za upis na doktorski studij u punom radnom vremenu i dijelu radnog vremena i objavljuje je na oglasnoj ploči i Internet stranici Medicinskog fakulteta Osijek.

Fakultetsko vijeće Medicinskog fakulteta Osijek odobrava upis pristupnika koji su zadovoljili kriterije, imenuje studijske savjetnike svakom studentu upisanom u studij, prihvaća na znanje oblik studija (puno radno vrijeme ili dio radnog vremena) te polje i granu biomedicine i zdravstva u kojem doktorski kandidat radi doktorski rad.